Pogovor:Starorimska civilizacija

message: V angleščini je ta članek naslovljen kot Antični Rim (Ancient Rome). Ne vem razloga, zakaj bi moral imeti v slovenščini precej nenavaden naslov, Starorimska civilizacija, ki se redko uporablja, če se sploh - medtem ko je Antični Rim znan naziv in takorekoč "terminus technicus". Dvomim, da se pojma pokrivata.--Stebunik 21:22, 8. november 2021 (CET)
replies: text: @Stebunik @Ljuba brank @Radek dobro vprašanje, tudi mene zanima zakaj sta se avtorja tako odločila, sem ju pingal. Rezultati Gigafide za naslednja dva izraza so namreč: Starorimska civilizacija - 2 zadetka; Antični Rim - 371 zadetkov, kar nakazuje, da se Starorimska civilizacija skoraj ne uporablja. Če bo prišlo do kakšnega prestavljanja, bo potrebno preimenovati tudi članek Antični Rim v predlagam nekaj podobnega kot imajo angleži (Otline of ancient Rome). GeographieMan (pogovor) 10:30, 9. november 2021 (CET)
replies: text: :Če poskušam jaz odgovoriti: Antični Rim je ožja tema, o kateri imamo ločen članek. Ta članek govori tudi o državnih ureditvah naslednikov Rimskega cesarstva, ki so v primeru Bizantinskega cesarstva trajale še precej po koncu obdobja antike. Je pogosta zmota, a ne smeta enačiti slovenskega pojma "antika", ki ima precej specifičen pomen v stroki, z angleškim pridevnikom "ancient". — Yerpo Ha? 10:32, 9. november 2021 (CET)
replies: text: ::Hvala za pojasnilo. Potemtakem bi bilo verjetno pametno v vse te članke na vrh dodati tisto predlogo "ta članek govori o... za ... glej ...", da ne bo kdaj v prihodnje prihajalo do kakšnih zmed. GeographieMan (pogovor) 10:47, 9. november 2021 (CET)
Meni se ne zdi koristno, da bi članek Antični Rim predpostavljal, da se govori o Rimu, ali da bi članek Rimska civilizacija pojasnjeval, da je govora o civilizaciji. Vsekakor, če se ti stvar zdi potrebna, kar popravljaj. Vendar upoštevaj, da en wiki ni nezmotljiva in da je njihovo razumevanje Rimljanov zelo zelo različno od evropskega. In ne nazadnje, kakor pravi Yerpo, antični in ancient nista sopomenki. --Radek (pogovor) 15:18, 9. november 2021 (CET)

text: Glede na to, da nisem začetni avtor obeh člankov in sem bila tudi sama v dilemi, zakaj imata članka taka naslova in sta imela nekonsistentno vsebino, sem se pred časom odločila razširiti članek Rimska civilizacija, ki se mi je zdel smiselno primernejši; z ostalim sem se sprijaznila. Morda bi bil Octopus pravi, da zadevo pošlihta.--Ljuba brank (pogovor) 16:39, 15. november 2021 (CET)
replies: text: :Pingam @Octopusa. PMM je to ista dilema kakor Indska/Kitajska civilizacija, ki je vključevala veliko oblik vladavin. A09090091|(pogovor) 17:21, 15. november 2021 (CET)
Iz komentarjev je razvidno, da so mnenja o tem, kaj naj bi kateri članek opisoval, dokaj različna. Različne so tudi definicije člankov.
V slovenskem članku je Starorimska civilizacija definirana kot zgodovina Rima od njegove ustanovitve do leta 1453, se pravi do propada Bizantinskega cesarstva, ki takrat že dolgo časa ni imelo nobene zveze z Rimom.
Članek je povezan z angleškim člankom Ancient Rome, ki vsebuje zgodovino od ustanovitve Rima do propada Zahodnega rimskega cesarstva leta 476. Angleški članek je bliže tistemu, kar imam sam za rimsko civilizacijo. Angleškega omenjam zato, ker najbolje poznam ta jezik, in ne zato, ker bi bila njegova vsebina "ta prava". 
Slovenski članek Antični Rim je vsebinsko definiran kot "naziv za mesto Rim od ustanovitve do leta 476". Povezan je z angleškim člankom Outline of ancient Rome, ki je nekakšen seznam člankov, povezanih z rimsko zgodovino, in s samim antičnim Rimom nima nobene prave zveze. 
Urejanje – bolj flikanje kot urejanje – obsežnih starih člankov je kot popravljanje stare bajte. Nikoli končano in nikoli narejeno, kot bi bilo treba. Po mojem mnenju se mora najprej natančno definirati, kaj naj bi kateri slovenski članek vseboval, in potem začeti pisati od začetka.--Octopus (pogovor) 09:47, 16. november 2021 (CET)

text: Ker je članek svoj čas nastal z mojim prispevkom, želim pojasniti, zakaj sem ga tako imenoval. Skliceval sem se na SSKJ, ki pravi, da je civilizacija “skupek dosežkov, vrednot človeške družbe, zlasti glede na znanstveni in tehnični napredek”. V mojih načrtih naj bi članek najprej kratko predstavil okvirni politični pregled Rimskega imperija (kraljevina-republika-cesarstvo), nato njegov kulturni razvoj in predvsem vpliv na nadaljnji razvoj Evrope, to je na zapuščino rimske civilizacije. Prvi in najbolj skromni del tega načrta se je izoblikoval s samim nastankom članka. Zaradi osebnih problemov sem potem prekinil urejevanje, a je Ljuba Brank zelo pozitivno prikazala kulturni razvoj obdobja. Ostane še v delu izpopolnitev v smislu vplivov na nadaljnji razvoj Evrope. PMM bi treba malo predstaviti samo ta del, to je današnje pozitivne in negativne posledice tiste dobe. S tem bi bila nazorno prikazana “civilizacija” v smislu definicije SSKJ.

text: S člankon Antični Rim sem hotel prikazati samo mesto Rim z vsemi njegovimi zgodovinskimi oblikami. Seveda se Rim in Rimski imperij velikokrat prekrivata, vendar mislim, da sta oba pojma vredna samostojnega članka. PMM ima mesto Rim, ne glede na povezavo z imperijem, toliko zgodovinskih pričevanj, da si prav gotovo zasluži svoj članek.

text: In končno, kar se tiče primerjave z angleško wiki, imejmo v vidu, da smo najbližnji sosedje nekdanjega antičnega Rima in današnje države njegove naslednice. PMM gotovo bolje vemo od Američanov (ali bi morali vedeti), katere so lastnosti in posledice največje države, ki je kdaj obstajala v Sredozemlju.

text: --Radek (pogovor) 11:38, 16. november 2021 (CET)
thread_title:  Antični Rim